title: Εκτελεστικός κανονισμός (ΕΕ) 2017/1125 της Επιτροπής, της 22ας Ιουνίου 2017, για την ανάκληση της έγκρισης της δραστικής ουσίας απωθητικά (λόγω οσμής) ζωικής ή φυτικής προέλευσης/πίσσας ταλλέλαιου, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
               24.6.2017

               EL

               Επίσημη Εφημερίδα της Ευρωπαϊκής Ένωσης

               L 163/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1125 ΤΗΣ ΕΠΙΤΡΟΠΉΣ
   της 22ας Ιουνίου 2017
   για την ανάκληση της έγκρισης της δραστικής ουσίας απωθητικά (λόγω οσμής) ζωικής ή φυτικής προέλευσης/πίσσας ταλλέλαιου, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 δεύτερη περίπτωση και το άρθρο 78 παράγραφος 2,
   Εκτιμώντας τα ακόλουθα:

               (1)

               Η οδηγία 2008/127/ΕΚ της Επιτροπής (2) συμπεριέλαβε τα απωθητικά (λόγω οσμής) ζωικής ή φυτικής προέλευσης/πίσσας ταλλέλαιου ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3). Ο εκτελεστικός κανονισμός (ΕΕ) αριθ. 637/2012 της Επιτροπής (4) απαιτεί από τα οικεία κράτη μέλη να εξασφαλίζουν ότι ο κοινοποιών, κατόπιν αιτήματος του οποίου είχε συμπεριληφθεί η ουσία απωθητικά (λόγω οσμής) ζωικής ή φυτικής προέλευσης/πίσσας ταλλέλαιου, υπέβαλε περαιτέρω επιβεβαιωτικές πληροφορίες όσον αφορά τόσο την αντιστοιχία μεταξύ των προδιαγραφών του τεχνικού υλικού, όπως παρασκευάζεται εμπορικά, και των προδιαγραφών του υλικού δοκιμής που χρησιμοποιήθηκε στους φακέλους τοξικότητας, όσο και τα τοξικολογικά χαρακτηριστικά της ουσίας έως την 1η Μαΐου 2013 και τις 31 Μαΐου 2014 αντίστοιχα.

               (2)

               Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και παρατίθενται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (5).

               (3)

               Στις 29 Απριλίου 2013 και στις 6 Μαΐου 2014, ο κοινοποιών υπέβαλε στο κράτος μέλος-εισηγητή, στην Ελλάδα, πληροφορίες με σκοπό να ανταποκριθεί στην υποχρέωση υποβολής περαιτέρω στοιχείων, όπως αναφέρεται στην αιτιολογική σκέψη 1.

               (4)

               Η Ελλάδα αξιολόγησε τις πληροφορίες που υπέβαλε ο κοινοποιών, συμπεριλαμβανομένων ορισμένων περαιτέρω στοιχείων σχετικά με την αρχική υποβολή τα οποία υποβλήθηκαν κατά τη διαδικασία αξιολόγησης. Τον Οκτώβριο του 2013 και τον Νοέμβριο του 2015 η Ελλάδα υπέβαλε στα άλλα κράτη μέλη, στην Επιτροπή και στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») την αξιολόγησή της, με τη μορφή προσθήκης στο σχέδιο έκθεσης αξιολόγησης.

               (5)

               Ζητήθηκε η γνώμη των κρατών μελών, του αιτούντος και της Αρχής και τους ζητήθηκε να υποβάλουν τις παρατηρήσεις τους σχετικά με την αξιολόγηση του κράτους μέλους-εισηγητή.

               (6)

               Με βάση τις πληροφορίες που προσκόμισε ο κοινοποιών, την αξιολόγηση αυτών των πληροφοριών από το κράτος μέλος-εισηγητή και τις παρατηρήσεις που υπέβαλαν σχετικά με την αξιολόγηση τα κράτη μέλη και η Αρχή, η Επιτροπή θεωρεί ότι δεν παρασχέθηκαν οι επιβεβαιωτικές πληροφορίες, αφού οι πληροφορίες που υπέβαλε ο κοινοποιών δεν επαρκούν για να συναχθεί συμπέρασμα σχετικά με την αντιστοιχία μεταξύ των προδιαγραφών του τεχνικού υλικού, όπως παρασκευάζεται εμπορικά, και των προδιαγραφών του υλικού δοκιμής που χρησιμοποιήθηκε στους φακέλους τοξικότητας ούτε σχετικά με τα τοξικολογικά χαρακτηριστικά της ουσίας.

               (7)

               Η Επιτροπή κάλεσε τον κοινοποιούντα να υποβάλει τις παρατηρήσεις του σχετικά με τις διαπιστώσεις της Επιτροπής.

               (8)

               Ωστόσο, παρά τα επιχειρήματα που προβλήθηκαν από τον κοινοποιούντα, η Επιτροπή κατέληξε στο συμπέρασμα ότι τα στοιχεία που υποβλήθηκαν είναι ελλιπή και δεν επιτρέπουν τη συναγωγή συμπεράσματος όσον αφορά την αντιστοιχία μεταξύ των προδιαγραφών του τεχνικού υλικού, όπως παρασκευάζεται εμπορικά, και των προδιαγραφών του υλικού δοκιμής που χρησιμοποιήθηκε στους φακέλους τοξικότητας ούτε όσον αφορά το τοξικολογικό προφίλ της ουσίας.

               (9)

               Ως εκ τούτου, κρίνεται σκόπιμο να ανακληθεί η έγκριση της υπό εξέταση δραστικής ουσίας.

               (10)

               Κατά συνέπεια, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (11)

               Θα πρέπει να δοθεί χρόνος στα κράτη μέλη για ανακαλέσουν τις άδειες για τα φυτοπροστατευτικά προϊόντα που περιέχουν την εν λόγω δραστική ουσία.

               (12)

               Για τα φυτοπροστατευτικά προϊόντα που περιέχουν την υπό εξέταση δραστική ουσία, όταν τα κράτη μέλη χορηγούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήγει το αργότερο στις 14 Οκτωβρίου 2018.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανάκληση της έγκρισης
   Η έγκριση της δραστικής ουσίας απωθητικά (λόγω οσμής) ζωικής ή φυτικής προέλευσης/πίσσας ταλλέλαιου ανακαλείται.
   Άρθρο 2
   Τροποποίηση του εκτελεστικού κανονισμού (ΕΕ) αριθ. 540/2011
   Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 251 «Απωθητικά (λόγω οσμής) ζωικής ή φυτικής προέλευσης/πίσσας ταλλέλαιου» απαλείφεται.
   Άρθρο 3
   Μεταβατικά μέτρα
   Τα κράτη μέλη ανακαλούν τις άδειες φυτοπροστατευτικών προϊόντων που περιέχουν απωθητικά (λόγω οσμής) ζωικής ή φυτικής προέλευσης/πίσσας ταλλέλαιου ως δραστική ουσία το αργότερο έως τις 14 Οκτωβρίου 2017.
   Άρθρο 4
   Περίοδος χάριτος
   Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο στις 14 Οκτωβρίου 2018.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Οδηγία 2008/127/ΕΚ της Επιτροπής, της 18ης Δεκεμβρίου 2008, για την τροποποίηση της οδηγίας 91/414/ΕΟΚ του Συμβουλίου ώστε να συμπεριληφθούν διάφορες δραστικές ουσίες (ΕΕ L 344 της 20.12.2008, σ. 89).

      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (4)  Εκτελεστικός κανονισμός (ΕΕ) αριθ. 637/2012 της Επιτροπής, της 13ης Ιουλίου 2012, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης των δραστικών ουσιών θειικός σίδηρος, απωθητικά (λόγω οσμής) ζωικής ή φυτικής προέλευσης/ακατέργαστου ταλλέλαιου και απωθητικά (λόγω οσμής) ζωικής ή φυτικής προέλευσης/πίσσας ταλλέλαιου (ΕΕ L 186 της 14.7.2012, σ. 20).

      (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).


title: Εκτελεστικός κανονισμός (ΕΕ) αριθ. 350/2014 της Επιτροπής, της 3ης Απριλίου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               8.4.2014

               EL

               Επίσημη Εφημερίδα της Ευρωπαϊκής Ένωσης

               L 104/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 350/2014 ΤΗΣ ΕΠΙΤΡΟΠΉΣ
   της 3ης Απριλίου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν νέες υποδιαιρέσεις και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών οι οποίες έχουν εκδοθεί για τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται για ένα ορισμένο χρονικό διάστημα, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια του εν λόγω χρονικού διαστήματος θα πρέπει να είναι τρίμηνη.

               (5)

               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που εμφαίνεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, για χρονικό διάστημα τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Απριλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Είδος αποτελούμενο από ξύλινο κιβώτιο, του οποίου οι εσωτερικές και εξωτερικές επιφάνειες καλύπτονται από ύφασμα. Το κιβώτιο φέρει άνοιγμα στην πρόσθια όψη, από το οποίο μπορεί να εισέλθει γάτα σε αυτό, και έχει αρκετά μεγάλες διαστάσεις ώστε η γάτα να μπορεί να κοιμάται στο εσωτερικό του.
                  Στην επάνω πλευρά του κιβωτίου είναι τοποθετημένος κάθετα ένας σωλήνας από χαρτόνι. Ο σωλήνας καλύπτεται από στερεωμένο σε αυτόν κορδόνι από σιζάλ. Το κορδόνι είναι κατασκευασμένο από νηματοποιημένες ίνες σιζάλ και ο τίτλος του υπερβαίνει τα 20 000 decitex.
                  Στον σωλήνα στηρίζεται μια ξύλινη επίπεδη επιφάνεια, καλυμμένη με ύφασμα, της οποίας οι διαστάσεις είναι αρκετά μεγάλες ώστε να μπορεί η γάτα να ξαπλώνει σε αυτή.
                  Στη βάση της επίπεδης επιφάνειας είναι στερεωμένος ένας ξύλινος σωλήνας, του οποίου οι εσωτερικές και εξωτερικές επιφάνειες καλύπτονται από ύφασμα. Οι διαστάσεις του σωλήνα είναι αρκετά μεγάλες ώστε να μπορεί η γάτα να εισέρχεται έρποντας σε αυτόν.
                  Το χρησιμοποιούμενο ύφασμα είναι υφασμένο βελούδο (πολυεστερική φέλπα).
                  Η συνολική επιφάνεια του υφάσματος είναι μεγαλύτερη από την επιφάνεια του υλικού σιζάλ.
                  (Βλέπε φωτογραφία) (1)

                  6307 90 98

                  Η κατάταξη καθορίζεται από τους Γενικούς Κανόνες 1, 3 β) και 6 για την ερμηνεία της Συνδυασμένης Ονοματολογίας (ΓΚΕ), τη σημείωση 7 στ) του τμήματος XI και από το κείμενο των κωδικών ΣΟ 6307, 6307 90 και 6307 90 98.
                  Λαμβανομένων υπόψη των αντικειμενικών χαρακτηριστικών του, το είδος προορίζεται να προσελκύει τις γάτες και να τις απομακρύνει από τα έπιπλα, τα οποία διαφορετικά θα χάραζαν με τα νύχια τους και θα καταλάμβαναν.
                  Η κατάταξη ως έπιπλο στην κλάση 9403 αποκλείεται, επειδή η κλάση αυτή καλύπτει προϊόντα διαφορετικού χαρακτήρα, τα οποία χρησιμοποιούνται σε ιδιωτικές κατοικίες, ξενοδοχεία, γραφεία, σχολεία, εκκλησίες, καταστήματα, εργαστήρια κ.λπ. [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9403 του ΕΣ].
                  Η κατάταξη ως παιχνίδι στην κλάση 9503 επίσης αποκλείεται, επειδή το είδος προορίζεται αποκλειστικά για ζώα και, συνεπώς, δεν καλύπτεται από την εν λόγω κλάση, σύμφωνα με τη σημείωση 5 του κεφαλαίου 95.
                  Η υφαντική ύλη (το ύφασμα και το κορδόνι από σιζάλ) είναι ουσιώδους σημασίας για τη σκοπούμενη χρήση του προϊόντος, επειδή προσελκύει τις γάτες, οι οποίες μπορούν, για παράδειγμα, να ακονίζουν τα νύχια τους, να κάθονται ή να κοιμούνται σε αυτή και να παίζουν με αυτή. Συνεπώς, η υφαντική ύλη (όχι το ξύλο ούτε το χαρτόνι) είναι αυτή που προσδίδει στο είδος τον ουσιώδη χαρακτήρα του, κατά την έννοια του ΓΚΕ 3 β).
                  Δεδομένου ότι δεν είναι δυνατόν να προσδιοριστεί αν είναι το σιζάλ ή το ύφασμα ο πιο ουσιώδης παράγοντας για την προσέλκυση της γάτας, θεωρείται ότι η μεγαλύτερη ποσότητα του υφάσματος και η μεγαλύτερη ποικιλία δραστηριοτήτων που προσφέρει στη γάτα προσδίδουν στο είδος τον ουσιώδη χαρακτήρα του κατά την έννοια του ΓΚΕ 3 β) [βλέπε επίσης τις ΕΣΕΣ σχετικά με τον ΓΚΕ 3 β), (VIII)].
                  Κατά την έννοια της σημείωσης 7 στ) του τμήματος XI, το ύφασμα είναι ενωμένο με ραφή και, συνεπώς, πρόκειται για έτοιμο υφαντουργικό είδος από ύφασμα.
                  Το είδος πρέπει επομένως να καταταχθεί στον κωδικό ΣΟ 6307 90 98 ως «άλλο έτοιμο υφαντουργικό είδος».

         (1)  Η φωτογραφία έχει καθαρά ενημερωτικό χαρακτήρα.


title: Εκτελεστικός κανονισμός (ΕΕ) αριθ. 1361/2011 της Επιτροπής, της 19ης Δεκεμβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Terre Aurunche (ΠΟΠ)]

text:
               22.12.2011

               EL

               Επίσημη Εφημερίδα της Ευρωπαϊκής Ένωσης

               L 341/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1361/2011 ΤΗΣ ΕΠΙΤΡΟΠΉΣ
   της 19ης Δεκεμβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Terre Aurunche (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση της Ιταλίας για την καταχώριση της ονομασίας «Terre Aurunche» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2011.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 108 της 7.4.2011, σ. 14.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα Ι της Συνθήκης:

         Κλάση 1.5.   Έλαια και λίπη (βούτυρο, μαργαρίνη, λάδι κ.λπ.)

      ΙΤΑΛΙΑ
      Terre Aurunche (ΠΟΠ)


title: Eκτελεστικός κανονισμός (ΕΕ) 2016/2236 της Επιτροπής, της 12ης Δεκεμβρίου 2016, για τον καθορισμό των τεχνικών χαρακτηριστικών για την ενότητα ad hoc 2018 σχετικά με τον συνδυασμό επαγγελματικής και οικογενειακής ζωής (Κείμενο που παρουσιάζει ενδιαφέρον για τον ΕΟΧ )

text:
                  13.12.2016

                  EL

                  Επίσημη Εφημερίδα της Ευρωπαϊκής Ένωσης

                  L 337/6

            EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2236 ΤΗΣ ΕΠΙΤΡΟΠΉΣ
      της 12ης Δεκεμβρίου 2016
      για τον καθορισμό των τεχνικών χαρακτηριστικών για την ενότητα ad hoc 2018 σχετικά με τον συνδυασμό επαγγελματικής και οικογενειακής ζωής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 7α παράγραφος 5,
      Εκτιμώντας τα ακόλουθα:

                  (1)

                  Η δέσμευση της ΕΕ για την προώθηση της ισορροπίας επαγγελματικής και οικογενειακής ζωής είναι μακρόχρονη. Τα ελάχιστα πρότυπα στον τομέα αυτό καθορίζονται από τις οδηγίες για την άδεια μητρότητας (2) και τη γονική άδεια (3). Επίσης, η ΕΕ έχει θέσει στόχους για τη βελτίωση της παροχής υπηρεσιών παιδικής φροντίδας με τους στόχους της Βαρκελώνης, ενώ στο πλαίσιο του ευρωπαϊκού εξαμήνου του 2016 εκδόθηκαν ειδικές ανά χώρα συστάσεις στον τομέα της ισορροπίας επαγγελματικής και της οικογενειακής ζωής.

                  (2)

                  Στο πρόγραμμα εργασίας της για το 2016 (4) η Επιτροπή παρουσιάζει τα σχέδιά της για την ανάπτυξη πρωτοβουλίας με σκοπό την αντιμετώπιση των προβλημάτων που αντιμετωπίζουν οι γονείς και τα άτομα που παρέχουν φροντίδα όσον αφορά την ισορροπία επαγγελματικής και οικογενειακής ζωής.

                  (3)

                  Επομένως, η παρακολούθηση των προκλήσεων για την ισορροπία επαγγελματικής και οικογενειακής ζωής και της προόδου στον τομέα αυτό έχει πολύ μεγάλη σημασία, ενώ εξίσου σημαντική είναι και η βελτίωση της συλλογής στοιχείων.

                  (4)

                  Ο κανονισμός (ΕΕ) αριθ. 318/2013 της Επιτροπής (5) θεσπίζει μια ενότητα ad hoc για τον συνδυασμό επαγγελματικής και οικογενειακής ζωής.

                  (5)

                  Ο κατ' εξουσιοδότηση κανονισμός (ΕΕ) αριθ. 1397/2014 της Επιτροπής (6) προσδιορίζει και περιγράφει τους τομείς εξειδικευμένων πληροφοριών («υποενότητες ad hoc») που πρέπει να περιλαμβάνονται στην ενότητα ad hoc 2018 για τον συνδυασμό επαγγελματικής και οικογενειακής ζωής.

                  (6)

                  Η Επιτροπή θα πρέπει να καθορίσει τα τεχνικά χαρακτηριστικά, τα φίλτρα, τους κωδικούς και την προθεσμία για τη διαβίβαση των στοιχείων στο πλαίσιο της υποενότητας ad hoc σχετικά με τον συνδυασμό επαγγελματικής και οικογενειακής ζωής.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα τεχνικά χαρακτηριστικά της ενότητας ad hoc 2018 σχετικά με τον συνδυασμό επαγγελματικής και οικογενειακής ζωής, τα φίλτρα, οι κωδικοί που πρέπει να χρησιμοποιηθούν και η προθεσμία εντός της οποίας τα αποτελέσματα πρέπει να διαβιβαστούν στην Επιτροπή, παρατίθενται στο παράρτημα του παρόντος κανονισμού.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 12 Δεκεμβρίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 77 της 14.3.1998, σ. 3.

         (2)  Οδηγία 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων (δέκατη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (ΕΕ L 348 της 28.11.1992, σ. 1).

         (3)  Οδηγία 2010/18/ΕΕ του Συμβουλίου, της 8ης Μαρτίου 2010, σχετικά με την εφαρμογή της αναθεωρημένης συμφωνίας-πλαισίου για τη γονική άδεια που συνήφθη από τις οργανώσεις BUSINESSEUROPE, UEAPME, CEEP και ETUC και με την κατάργηση της οδηγίας 96/34/ΕΚ (ΕΕ L 68 της 18.3.2010, σ. 13).

         (4)  COM(2015) 610 final.

         (5)  Κανονισμός (ΕΕ) αριθ. 318/2013 της Επιτροπής, της 8ης Απριλίου 2013, για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 99 της 9.4.2013, σ. 11).

         (6)  Κατ' εξουσιοδότηση κανονισμός (ΕΕ) αριθ. 1397/2014 της Επιτροπής, της 22ας Οκτωβρίου 2014, για την τροποποίηση του κανονισμού (ΕΕ) αριθ. 318/2013 για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 370 της 30.12.2014, σ. 42).

         ΠΑΡΑΡΤΗΜΑ
         Στο παρόν παράρτημα ορίζονται τα τεχνικά χαρακτηριστικά, τα φίλτρα και οι κωδικοί που πρέπει να χρησιμοποιηθούν για την ενότητα ad hoc σχετικά με τον συνδυασμό επαγγελματικής και οικογενειακής ζωής, η οποία έχει προγραμματιστεί για το 2018. Ορίζονται, επίσης, οι ημερομηνίες υποβολής των στοιχείων στην Επιτροπή.

            Προθεσμία για τη διαβίβαση των αποτελεσμάτων στην Επιτροπή: 31 Μαρτίου 2019.

            Φίλτρα και κωδικοί που πρέπει να χρησιμοποιηθούν για τη διαβίβαση των στοιχείων: όπως ορίζονται στο παράρτημα III του κανονισμού (ΕΚ) αριθ. 377/2008 της Επιτροπής (1).

            Στήλες που προορίζονται για τους προαιρετικούς συντελεστές στάθμισης, που πρέπει να χρησιμοποιηθούν σε περιπτώσεις μερικής δειγματοληψίας ή μη απάντησης: οι στήλες 223-226 που περιέχουν ακέραιους αριθμούς και οι στήλες 227-228 που περιέχουν δεκαδικά ψηφία.
         1.   Υποενότητα 1: Ευθύνες φροντίδας

                     Ονομασία/Στήλη

                     Κωδικός

                     Περιγραφή

                     Φίλτρο

                     CARERES

                        Ύπαρξη ευθυνών φροντίδας

                     AGE = 18–64

                     211

                        Τακτική φροντίδα των παιδιών του/της ίδιου/ας ή του/της συντρόφου (< 15 ετών) ή συγγενών με ανικανότητα (15 ετών και άνω)

                     1

                     Καμία ευθύνη φροντίδας

                     2

                     Μόνο των παιδιών του/της ίδιου/ας ή του/της συντρόφου εντός του νοικοκυριού

                     3

                     Μόνο των παιδιών του/της ίδιου/ας ή του/της συντρόφου εκτός του νοικοκυριού

                     4

                     Των παιδιών του/της ίδιου/ας ή του/της συντρόφου εντός και εκτός του νοικοκυριού

                     5

                     Μόνο συγγενών με ανικανότητα

                     6

                     Των παιδιών του/της ίδιου/ας ή του/της συντρόφου εντός του νοικοκυριού και συγγενών με ανικανότητα

                     7

                     Των παιδιών του/της ίδιου/ας ή του/της συντρόφου εντός του νοικοκυριού και συγγενών με ανικανότητα

                     8

                     Των παιδιών του/της ίδιου/ας ή του/της συντρόφου εντός και εκτός του νοικοκυριού και συγγενών με ανικανότητα

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     CHCARUSE

                        Χρήση υπηρεσιών παιδικής φροντίδας

                     CARERES = 2-4,6-8

                     212

                        Χρήση επαγγελματικών υπηρεσιών παιδικής φροντίδας για ορισμένα ή όλα τα παιδιά

                     1

                     Όχι

                     2

                     Ναι, για ορισμένα παιδιά

                     3

                     Ναι, για όλα τα παιδιά

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     CHCAROBS

                        Λόγοι για τους οποίους δεν γίνεται χρήση υπηρεσιών παιδικής φροντίδας

                     CHCARUSE = 1,2

                     213/214

                        Κύριος λόγος για τον οποίο δεν γίνεται χρήση (περισσότερων) υπηρεσιών παιδικής φροντίδας για τα παιδιά του/της ίδιου/ας ή του/της συντρόφου

                     01

                     Δεν υπάρχει προσβάσιμη/διαθέσιμη υπηρεσία

                     02

                     Κόστος

                     03

                     Ποιότητα/είδος της υπηρεσίας

                     04

                     Άλλο εμπόδιο που σχετίζεται με την υπηρεσία

                     05

                     Η οργάνωση της φροντίδας γίνεται από τον/την ίδιο/α μόνο ή με τον/τη σύντροφο

                     06

                     Η οργάνωση της φροντίδας περιλαμβάνει συμπληρωματική άτυπη υποστήριξη

                     07

                     Οι επαγγελματικές υπηρεσίες που χρησιμοποιούνται (για ορισμένα, αλλά όχι για όλα τα παιδιά) είναι αρκετές

                     08

                     Τα παιδιά φροντίζουν μόνα τους τον εαυτό τους

                     09

                     Άλλοι προσωπικοί λόγοι

                     99

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     CHCAREFF

                        Συνέπεια των ευθυνών φροντίδας των παιδιών στην απασχόληση

                     CARERES = 2-4,6-8 και WSTATOR = 1,2

                     215

                        Κύριος τρόπος με τον οποίο τα εργαζόμενα άτομα προσάρμοσαν την εργασία τους για διευκολυνθούν σχετικά με τις ευθύνες φροντίδας των παιδιών

                     1

                     Οποιαδήποτε αλλαγή για την αύξηση του εισοδήματος

                     2

                     Μείωση του χρόνου εργασίας

                     3

                     Καθήκοντα με λιγότερες απαιτήσεις στην εργασία

                     4

                     Αλλαγή θέσης εργασίας ή εργοδότη για τη διευκόλυνση του συνδυασμού

                     5

                     Επί του παρόντος με οικογενειακή άδεια

                     6

                     Άλλος

                     7

                     Καμία συνέπεια

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

               2.   Υποενότητα 2: Ευελιξία των εργασιακών ρυθμίσεων

                     Ονομασία/Στήλη

                     Κωδικός

                     Περιγραφή

                     Φίλτρο

                     POSSTEND

                        Ευελιξία χρόνου εργασίας λόγω φροντίδας

                     STAPRO = 3 και CARERES = 2-8

                     216

                        Δυνατότητα διαφοροποίησης της αρχής και/ή του τέλους της εργάσιμης ημέρας στην κύρια απασχόληση με σκοπό τη διευκόλυνση των ευθυνών φροντίδας

                     1

                     Γενικά δυνατό

                     2

                     Σπάνια δυνατό

                     3

                     Αδύνατο

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     POSORGWT

                        Ευελιξία για ολόκληρες ημέρες άδειας λόγω της φροντίδας

                     STAPRO = 3 και CARERES = 2-8

                     217

                        Δυνατότητα οργάνωσης του χρόνου εργασίας με τρόπο ώστε να λαμβάνονται ολόκληρες ημέρες άδειας στην κύρια απασχόληση για τη διευκόλυνση των ευθυνών φροντίδας

                     1

                     Γενικά δυνατό

                     2

                     Σπάνια δυνατό

                     3

                     Αδύνατο

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     WORKOBS

                        Κύριο εμπόδιο στην εργασία για τον συνδυασμό

                     WSTATOR = 1,2 και CARERES = 2-8

                     218

                        Χαρακτηριστικό της κύριας απασχόλησης λόγω του οποίου δυσχαιρένεται πάρα πολύ ο συνδυασμός

                     1

                     Κανένα εμπόδιο

                     2

                     Πολλές ώρες εργασίας

                     3

                     Απρόβλεπτο ή δύσκολο πρόγραμμα εργασίας

                     4

                     Απαιτείται πολύς χρόνος για τη μετακίνηση μεταξύ κατοικίας και εργασίας

                     5

                     Απαιτητική ή εξαντλητική θέση εργασίας

                     6

                     Έλλειψη υποστήριξης από εργοδότες και συναδέλφους

                     7

                     Άλλα εμπόδια

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

               3.   Υποενότητα 3: Διακοπές της σταδιοδρομίας και γονική άδεια

                     Ονομασία/Στήλη

                     Κωδικός

                     Περιγραφή

                     Φίλτρο

                     STOPWORK

                        Διακοπή της σταδιοδρομίας για λόγους παιδικής φροντίδας

                     AGE = 18–64

                     219

                        Δεν έχει εργαστεί τουλάχιστον επί ένα μήνα στη διάρκεια της επαγγελματικής του/της ζωής για να φροντίσει τα παιδιά του/της ίδιου/ας ή του/της συντρόφου

                     1

                     Ναι

                     2

                     Δεν εργάστηκε ποτέ, για λόγους παιδικής φροντίδας

                     3

                     Όχι (αλλά εργαζότα/εργάζεται και έχει παιδιά)

                     4

                     Δεν εργάστηκε ποτέ, για άλλους λόγους

                     5

                     Δεν είχε ποτέ παιδιά

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     STOPLENG

                        Συνολική διάρκεια των διακοπών της σταδιοδρομίας για λόγους παιδικής φροντίδας

                     STOPWORK = 1

                     220

                        Άθροισμα όλων των διακοπών από την εργασία διάρκειας τουλάχιστον ενός μήνα

                     1

                     Έως 6 μήνες

                     2

                     Άνω των 6 μηνών και έως 1 έτος

                     3

                     Άνω του 1 έτους και έως 2 έτη

                     4

                     Άνω των 2 ετών και έως 3 έτη

                     5

                     Άνω των 3 ετών και έως 5 έτη

                     6

                     Άνω των 5 ετών

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

                     PARLEAV

                        Χρήση γονικής άδειας

                     STOPWORK = 1

                     221

                        Χρήση γονικής άδειας και/ή άδειας μητρότητας/πατρότητας στο πλαίσιο της διακοπής της εργασίας για λόγους παιδικής φροντίδας

                     1

                     Χρήση μόνο γονικής άδειας

                     2

                     Συνδυασμός οικογενειακών αδειών

                     3

                     Χρήση μόνο άδειας μητρότητας/πατρότητας

                     4

                     Καμία χρήση οικογενειακής άδειας

                     DEREDSTP

                        Διακοπή της σταδιοδρομίας για λόγους φροντίδας συγγενών με ανικανότητα

                     AGE = 18 – 64 και (EXISTPR = 1 or WSTATOR = 1,2)

                     222

                        Δεν εργάστηκε ή μείωσε τον χρόνο εργασίας τουλάχιστον επί ένα μήνα κατά τη διάρκεια της επαγγελματικής ζωής για λόγους φροντίδας συγγενών με ανικανότητα (15 ετών και άνω)

                     1

                     Διακοπή εργασίας

                     2

                     Περιόρισε μόνο τον χρόνο εργασίας

                     3

                     Καμία διακοπή ή μείωση

                     4

                     Δεν χρειάστηκε ποτέ να φροντίσει συγγενείς με ανικανότητα

                     9

                     Άνευ αντικειμένου (δεν περιλαμβάνεται στο φίλτρο)

                     Κενό

                     Δεν γνωρίζω/Δεν απαντώ

            (1)  Κανονισμός (ΕΚ) αριθ. 377/2008 της Επιτροπής, της 25ης Απριλίου 2008, για την εφαρμογή του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα όσον αφορά την κωδικοποίηση που πρέπει να χρησιμοποιείται για τη διαβίβαση στοιχείων από το 2009 και μετά, τη χρήση υπο-δείγματος για τη συλλογή στοιχείων σχετικά με τις διαρθρωτικές μεταβλητές και τον ορισμό των τριμήνων αναφοράς (ΕΕ L 114 της 26.4.2008, σ. 57).


title: Εκτελεστικός κανονισμός (ΕΕ) αριθ. 1126/2013 της Επιτροπής, της 11ης Νοεμβρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.11.2013

               EL

               Επίσημη Εφημερίδα της Ευρωπαϊκής Ένωσης

               L 301/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1126/2013 ΤΗΣ ΕΠΙΤΡΟΠΉΣ
   της 11ης Νοεμβρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  34,9

                  MA

                  44,1

                  MK

                  28,7

                  ZZ

                  35,9

                  0707 00 05

                  AL

                  40,5

                  EG

                  177,3

                  MK

                  50,7

                  TR

                  143,8

                  ZZ

                  103,1

                  0709 93 10

                  AL

                  48,7

                  MA

                  88,1

                  TR

                  156,1

                  ZZ

                  97,6

                  0805 20 10

                  AU

                  136,9

                  MA

                  59,2

                  ZA

                  148,2

                  ZZ

                  114,8

                  0805 20 30, 0805 20 50, 0805 20 70, 0805 20 90

                  PE

                  125,0

                  SZ

                  56,1

                  TR

                  68,9

                  UY

                  92,8

                  ZA

                  157,1

                  ZZ

                  100,0

                  0805 50 10

                  TR

                  73,1

                  ZA

                  74,0

                  ZZ

                  73,6

                  0806 10 10

                  BR

                  248,9

                  LB

                  239,8

                  PE

                  263,6

                  TR

                  168,3

                  US

                  362,2

                  ZZ

                  256,6

                  0808 10 80

                  BA

                  64,2

                  NZ

                  131,1

                  US

                  133,2

                  ZA

                  169,3

                  ZZ

                  124,5

                  0808 30 90

                  CN

                  65,8

                  TR

                  116,3

                  ZZ

                  91,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».